Priča o Zatoichiju
Priča o Zatoichiju ( Zatōichi monogatari) je japanski crno-bijeli igrani film snimljen 1962. u režiji Kenjija Misumija, poznat kao prvo ostvarenje iz popularne serije jidaigeki filmova o slijepom mačevaocu Zatoichiju. Predstavlja adaptaciju romana Kana Shimozawe. Naslovni protagonist, čiji lik tumači Shintaro Katsu, je slijepi maser čija skromna pojava i plahi karakter kriju vrhunskog i ubojitog mačevaoca. Radnja, smještena u 19. vijek, prikazuje kako Zatoichi postaje upetljan u sukob dviju bandi yakuza te kako mu glavni suparnik postaje ronin koji je smrtno obolio od tuberkuloze. Priča o Zatoichiju je postigla toliki uspjeh da je već iste godine snimljen nastavak pod naslovom Nova priča o Zatoichiju, odnosno započeta serija koja će se snimati do 1989. godine.

Godine 2003. je Takeshi Kitano snimio remake pod naslovom Zatoichi gdje je također tumačio naslovnu ulogu.

Uloge 
 Shintaro Katsu ... Zatoichi
 Masayo Banri ... Otane
 Ryūzō Shimada ... Shigezō iz yakuza bande Sasagawa
 Hajime Mitamura ... Hanji od Matsugishija
 Shigeru Amachi ... Miki Hirate
 Chitose Maki ... Hanjijeva supruga Yoshi
 Ikuko Mōri ... Shigezōva supruga Oyutaka
 Michio Minami ... Tatekichi iz bande Iiokaa
 Eijirō Yanagi ... Sukegorō od Iioke
 Toshio Chiba ... Masakichi od Iioke
 Manabu Morita ... Seisuke od Iioke
 Yoichi Funaki ... Yogorō od Sasagawe
 Kin'ya Ichikawa ... Mokichi od Sasagawe
 Eigorō Onoe ... Rihei od Sasagawe
 Yoshito Yamaji ... Tatekichijev otac Yahei
 Yukio Horikita ... Kanaji od Sasagawe
 Ryūji Fukui ... Daihachi od Iioke

Vanjske veze 
 

Japanski filmovi
Pustolovni filmovi
Jidaigeki filmovi
Samurajski filmovi
Jakuza filmovi
Authority control 2